സൗദിയില് കോവിഡ് നിയന്ത്രണങ്ങളില് ഇളവ്: ഞായറാഴ്ച്ച മുതല് ഇളവുകള് പ്രാബല്യത്തില് റിയാദ്: കോവിഡ് നിയന്ത്രണങ്ങളില് ഇളവ് അനുവദിച്ച് സൗദി അറേബ്യ. മാസ്കും സാമൂഹിക അകലവും ഉള്പ്പടെയുള്ള കോവിഡ് നിയന്ത്രണങ്ങളിലാണ് ഇളവ് അനുവദിച്ചിരിക്കുന്നത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഞായറാഴ്ച്ച മുതല് ഇളവുകള് പ്രാബല്യത്തില് വരും. പുതിയ ഇളവുകള് അനുസരിച്ച് പൊതുസ്ഥലങ്ങളില് മാസ്ക് ധരിക്കല് നിര്ബന്ധമില്ല. എന്നാല് അടച്ചിട്ട സ്ഥലങ്ങളില് മാസ്ക് നിര്ബന്ധമായും ധരിക്കണം. മക്ക, മദീന പള്ളികളിലെ തൊഴിലാളികളും സന്ദര്ശകരും മാസ്ക് ധരിക്കണമെന്നും അധികൃതര് നിര്ദ്ദേശിച്ചിട്ടുണ്ട്. പൊതുസ്ഥലങ്ങള്, റെസ്റ്റോറന്റുകള്, പൊതുഗതാഗത സംവിധാനങ്ങള്, സിനിമ ഹാള് എന്നിവിടങ്ങളില് സാമൂഹിക അകലം പാലിക്കണമെന്ന് നിര്ബന്ധമില്ല. ഓഡിറ്റോറിയങ്ങളില് വിവാഹമുള്പ്പെടെയുള്ള ചടങ്ങുകളില് പങ്കെടുക്കാനും നിയന്ത്രണമില്ല. നിശ്ചിത എണ്ണം പേര്ക്ക് മാത്രമേ പങ്കെടുക്കാനാകൂ എന്ന നിയന്ത്രണം ഒഴിവാക്കി. സൗദിയില് പൊതുസ്ഥലങ്ങളിലെ പ്രവേശനം കോവിഡ് വാക്സിന്റെ രണ്ടുഡോസും സ്വീകരിച്ചവര്ക്ക് മാത്രമാണ്. അതേസമയം തവക്കല്ന ആപ്പ് വഴി ആരോഗ്യ പരിശോധനകള് നടപ്പാക്കാത്ത സ്ഥലങ്ങളില് മാസ്ക് ധരിക്കുന്നതും അകലം പാലിക്കുന്നതും തുടരും. പൊതു, സ്വകാര്യ സ്ഥാപനങ്ങളില് പ്രവേശിക്കുന്നതിന് ആരോഗ്യമന്ത്രാലയത്തിന്റെ വ്യക്തിഗത വിവരങ്ങള്ക്കായുള്ള തവക്കല്നാ ആപ്പ് കാണിക്കണമെന്നാണ് നിര്ദ്ദേശം. Tags latest news saudi arabia GULF international news Covid Relaxations shortlink